ai4bharat/Pralekha huggingface dataset:
రక్షణ మంత్రిత్వ శాఖ
పదాతి దళ 76వ దినోత్సవాన్ని జరుపుకున్న భారత సైన్యం
భారత సైన్యం లో అతిపెద్ద పోరాట విభాగమైన పదాతిదళం దేశానికి అందించిన సేవలు గుర్తించడానికి ప్రతి సంవత్సరం అక్టోబరు 27న పదాతి దళ దినోత్సవాన్ని నిర్వహించడం జరుగుతోంది. అక్టోబర్ 27 వ తేదీ భారతదేశ చరిత్రలో అత్యంత ప్రత్యేకమైన ప్రాముఖ్యతను కలిగి ఉంది. 1947 అక్టోబర్ 27వ తేదీన భారత సైన్యంలోని పదాతి దళం శ్రీనగర్ విమానాశ్రయంలో దిగింది. శ్రీనగర్ విమానాశ్రయంలో దిగిన పదాతి దళం శివార్ల నుంచి ఆక్రమణదారులను తరిమి కొట్టింది. తన ధైర్య సాహసాలతో పదాతి దళం పాకిస్తాన్ మద్దతుతో జమ్మూ మరియు కాశ్మీర్ రాష్ట్రాన్ని ఆక్రమించడానికి జరిగిన గిరిజనుల దాడిని తిప్పి కొట్టి జమ్మూ కాశ్మీర్ రాష్ట్రాన్ని రక్షించింది.
2022 పదాతి దళ దినోత్సవ వేడుకల్లో భాగంగా జాతి సేవలో అత్యున్నత త్యాగం చేసిన పదాతి దళానికి చెందిన అమరులకు నివాళులు అర్పిస్తూ ఈ రోజు నేషనల్ వార్ మెమోరియల్ వద్ద పుష్పగుచ్ఛాలు ఉంచారు. డిఫెన్స్ స్టాఫ్ చీఫ్ జనరల్ అనిల్ చౌహాన్, లెఫ్టినెంట్ జనరల్ బి ఎస్ రాజు, వైస్ చీఫ్ ఆఫ్ ఆర్మీ స్టాఫ్, రెజిమెంట్స్ కల్నల్లతో కలిసి పుష్పగుచ్ఛాలు ఉంచారు. పదాతి దళానికి ఎనలేని సేవలు అందించిన లెఫ్టినెంట్ కల్నల్ రామ్ సింగ్ సహారన్ కీర్తి చక్ర , సబ్ మేజర్ గౌరవ కెప్టెన్ యోగేంద్ర సింగ్ యాదవ్ పరమవీర చక్ర  మరియు సెప్ సర్దార్ సింగ్ వీర్ చక్ర  లు అనుభవజ్ఞుల తరపున పుష్పగుచ్ఛాలు ఉంచారు.
శ్రీనగర్ లో పదాతి దళం దిగి 76 సంవత్సరాలు పూర్తైన సందర్భాన్ని పురస్కరించుకుని ఆజాదీ కా అమృత్ మహోత్సవ్లో భాగంగా ఉధంపూర్ , అహ్మదాబాద్ , వెల్లింగ్టన్
 , షిల్లాంగ్  నుంచి ద్విచక్ర వాహన ర్యాలీలు ప్రారంభమయ్యాయి. నేషనల్ వార్ మెమోరియల్ వద్ద ర్యాలీ ని చీఫ్ ఆఫ్ డిఫెన్స్ స్టాఫ్ ప్రారంభించారు. పదాతి దళ సైనికుల పరాక్రమానికి, త్యాగాలకు నివాళులు అర్పించేందుకు బయలుదేరిన సిబ్బంది మార్గమధ్యలో వీర్ నారీలు, అనుభవజ్ఞులు, ఎన్సిసి క్యాడెట్లు మరియు విద్యార్థులతో మాట్లాడారు.10 రోజుల పాటు 8000 కిలోమీటర్లకు పైగా దూరాన్ని అధిగమించారు.
పదాతి దళ దినోత్సవం సందర్భంగా పదాతి దళం డైరెక్టర్ జనరల్ సిబ్బందికి అభినందనలు తెలిపారు. శౌర్యం, త్యాగం, విధి పట్ల నిస్వార్థ భక్తి మరియు వృత్తి నైపుణ్యం యొక్క ప్రధాన విలువకు తమను తాము పునరంకితం చేసుకోవాలని మరియు దేశ సమగ్రత మరియు సార్వభౌమత్వాన్ని రక్షించే వారి సంకల్పంలో తిరుగులేని విధంగా ఉండాలని తన సందేశంలో పదాతి దళం డైరెక్టర్ జనరల్ ఉద్బోధించారు.
నౌకారవాణా మంత్రిత్వ శాఖ
సముద్ర విమానాల నిర్వహణ ప్రాజెక్టులను సమీక్షించిన - శ్రీ మన్ సుఖ్ మాండవీయ
త్వరలో వాస్తవరూపం దాల్చనున్న 16 సముద్ర విమానాల ప్రాజెక్టులు
భారత సముద్ర రంగంలో మార్పును తీసుకురావడానికి మంత్రిత్వ శాఖ అధికారుల ప్రత్యేకమైన మరియు వినూత్నమైన ఒక సమావేశ వేదిక " చాయ్ పే చర్చా" కార్యక్రమంలో కేంద్ర షిప్పింగ్ శాఖ సహాయ  మంత్రి శ్రీ మన్ సుఖ్ మాండవియా ఈ రోజు భారత సముద్ర జలాలపై సముద్ర విమానాల ప్రాజెక్టులను సమీక్షించారు.
దేశంలోని సుదీర్ఘమైన, ఇబ్బందికరమైన మరియు కొండ ప్రాంతాలకు ఈ సముద్ర విమానాల ప్రాజెక్టులు వేగంగా మరియు ఇబ్బంది లేని ప్రయాణ ఎంపికను అందిస్తాయి. ఉడాన్ పథకం కింద, ప్రాంతీయ అనుసంధాన మార్గాల కింద ఇప్పటివరకు, 16 సముద్ర విమాన మార్గాలను గుర్తించారు. సబర్మతి మరియు సర్దార్ సరోవర్ - ఐక్యతా విగ్రహం మార్గం ఈ 16 సముద్ర మార్గాల్లో చేర్చబడింది మార్గం యొక్క భూ జల అధ్యయన సర్వేలు పూర్తయ్యాయి.
సబర్మతి మరియు నర్మదా నది - ఐక్యతా విగ్రహం సముద్ర విమాన మార్గం సమయాన్ని ఆదా చేస్తుంది మరియు పర్యాటకాన్ని పెంచుతుందని శ్రీ మాండవీయా అభిప్రాయపడ్డారు, ఎందుకంటే ఇది నర్మదా లోయనూ మరియు ఐక్యతా విగ్రహాన్నీ విహంగ వీక్షణం ద్వారా చూసే అవకాశాన్ని కల్పిస్తుందని ఆయన అన్నారు. సముద్ర విమానం నిర్వహణ కోసం అమెరికా, కెనడా, మాల్దీవులు మరియు ఆస్ట్రేలియా వంటి దేశాల వాటర్ డ్రోమ్  మౌలిక సదుపాయాలను క్షుణ్ణంగా అధ్యయనం చేసిన తరువాత, భారత నియమ నిబంధనలకు అనుగుణంగా, భారత దేశానికి తగిన వాటర్ డ్రోమ్  నమూనా రూపొందించాలని శ్రీ మాండవీయ అధికారులను ఆదేశించారు.
2020 అక్టోబర్ నాటికి, సబర్మతి మరియు ఐక్యతా విగ్రహం మార్గం యొక్క సముద్ర విమాన సర్వీసు ప్రారంభించడానికి, సాగర్ మాలా అభివృద్ధి కంపెనీ లిమిటెడ్  మరియు భారత దేశీయ జల మార్గాల సాధికార సంస్థ  రెండూ చేతులు కలపాలని సవివరమైన చర్చల అనంతరం, ఆయన ఆదేశించారు. సముద్ర విమాన మార్గాలకు సంబంధించి సముద్ర లోతులను, నేలలను పరీక్షించే  మరియు భూ, జల అధ్యయనం  సర్వేలను, భారత విమానాశ్రయాల సాధికార కమిటీ తరఫున, ఐ.డబ్ల్యు.ఎ.ఐ. చేపట్టి, 2020 సెప్టెంబర్ నాటికి పూర్తిచేయవలసి ఉంది.
స్వదేశీ జల మార్గాల్లో సముద్ర విమానాల ప్రాజెక్టులను ఐ.డబ్ల్యు.ఎ.ఐ. నిర్వహిస్తుంది మరియు తీరప్రాంతాలలో సముద్ర విమానాల ప్రాజెక్టులను ఎస్.డి.సి.ఎల్. నిర్వహిస్తుంది. ఈ విషయంలో, ఐ.డబ్ల్యు.ఎ.ఐ. మరియు ఎస్.డి.సి.ఎల్. సంస్థలు, షిప్పింగ్ మంత్రిత్వ శాఖ, విమానాల నిర్వాహకులు, పర్యాటక మంత్రిత్వ శాఖతో పాటు డి.జి.సి.ఎ. లతో సమన్వయంతో పనిచేస్తారు.
నౌకారవాణా మంత్రిత్వ శాఖ
2025 నాటికి 5 ట్రిలియన్ డాలర్ల ఆర్థిక వ్యవస్థ లక్ష్యాన్ని సాధించేందుకు భారతదేశం సరఫరా గొలుసు సామర్థ్యాన్ని పెంచడం మరియు లాజిస్టిక్స్ ఖర్చులను తగ్గించడం లక్ష్యంగా పెట్టుకుందని శ్రీ సోనోవాల్ చెప్పారు.
తదుపరి దశాబ్దంలో భారతదేశ సముద్ర రంగం యొక్క సమన్వయ మరియు వేగవంతమైన వృద్ధిని నిర్ధారించడానికి మారిటైమ్ ఇండియా విజన్ 2030
2025 నాటికి ఐదు ట్రిలియన్ డాలర్ల నిర్దేశిత ఆర్థిక వ్యవస్థ లక్ష్యాన్ని సాధించేందుకు భారతదేశం సరఫరా గొలుసు సామర్థ్యాన్ని పెంచడం మరియు లాజిస్టిక్స్ ఖర్చులను తగ్గించడం లక్ష్యంగా పెట్టుకుందని కేంద్ర నౌకాశ్రయాలు, షిప్పింగ్, జలమార్గాలు, ఆయుష్ శాఖ మంత్రి శ్రీ సర్బానంద సోనోవాల్ చెప్పారు. ప్రపంచంలోనే అతి పెద్ద సరఫరా గొలుసు మరియు లాజిస్టిక్స్ రంగాలలో భారతదేశం శరవేగంగా అభివృద్ధి చెందుతుందని ఆయన అన్నారు. ఆర్థిక వ్యవస్థలోని అన్ని రంగాల పోటీతత్వాన్ని మెరుగుపరచడానికి సమర్థవంతమైన లాజిస్టిక్స్ పర్యావరణ వ్యవస్థ ఒక ఉత్ప్రేరకంగా భావించబడుతుంది.
ఈరోజు న్యూఢిల్లీలో దృశ్యమాధ్యమం ద్వారా నిర్వహించిన సి.ఐ.ఐ. భాగస్వామ్య సదస్సు - 2021లో మంత్రి ప్రసంగిస్తూ, గ్లోబల్ మారిటైమ్ సెక్టార్ లో భారతదేశాన్ని ముందంజలో ఉంచే లక్ష్యంతో వచ్చే దశాబ్దంలో భారతదేశ సముద్ర రంగం యొక్క సమన్వయ మరియు వేగవంతమైన వృద్ధిని నిర్ధారించాలానే ఉద్దేశ్యంతో, ఓడరేవులు, షిప్పింగ్, జలమార్గాల మంత్రిత్వ శాఖ, మారిటైమ్ ఇండియా విజన్ 2030  పేరుతో, ఒక కార్యాచరణ ప్రణాళికను సిద్ధం చేసినట్లు, తెలియజేశారు. ప్రపంచ స్థాయి మెగా పోర్ట్లను అభివృద్ధి చేయడం, ట్రాన్స్-షిప్మెంట్ హబ్ లు మరియు పోర్టుల మౌలిక సదుపాయాల ఆధునీకరణ వంటి కార్యక్రమాలను ఎం.ఐ.వి-2030 గుర్తించిందని, ఆయన చెప్పారు. ఓడరేవుల మొత్తం నిర్వహణ వ్యయాలను తగ్గించడంలో, ఓడల టర్న్అరౌండ్ సమయాన్ని తగ్గించడంలో, సామర్థ్యం మరియు నిర్గమాంశను పెంచడంలో, పెద్ద నౌకలను నిర్వహించగల సామర్థ్యాన్ని అందించడంలో మరియు దక్షిణాసియా ప్రాంతంలో భారత నౌకాశ్రయం యొక్క వ్యూహాత్మక ప్రాముఖ్యతను అభివృద్ధి చేయడంలో, ఈ కార్యక్రమాలు సహాయపడతాయి.
ఎం.ఐ.వి-2030 ద్వారా, నౌకాశ్రయాలు, షిప్పింగ్, దేశీయ జల మార్గాల విభాగాల్లో మొత్తం 3 నుండి 3.5 లక్షల కోట్ల రూపాయల పెట్టుబడిని ఆశిస్తున్నట్లు శ్రీ సోనోవాల్ తెలిపారు. ఈ కార్యాచరణ ప్రణాళిక ద్వారా భారతీయ ఓడరేవులకు 20,000 కోట్ల రూపాయలకు పైగా విలువైన వార్షిక ఆదాయం లభిస్తుందని ఆశిస్తున్నట్లు, ఆయన చెప్పారు. దీనితో పాటు, ఇది భారతీయ సముద్ర రంగంలో అదనంగా 20 లక్షల ఉద్యోగాలను  సృష్టించగలదని భావిస్తున్నారు.
రక్షణ మంత్రిత్వ శాఖ
రెండు ఐరోపా దేశాలతో భారత్కు గల రక్షణ సంబంధాలను మరింత బలోపేతం చేసేందుకు ఇటలీ& ఫ్రాన్స్లలో పర్యటించనున్న రక్షణ మంత్రి శ్రీ రాజ్నాథ్ సింగ్
రక్షణ మంత్రి శ్రీ రాజ్నాథ్ సింగ్ 09 నుంచి 12 అక్టోబర్ 2023 వరకు ఇటలీ, ఫ్రాన్స్లలో పర్యటించనున్నారు. తన రెండు దేశాల పర్యటన తొలి దశలో రక్షణ మంత్రి ఇటలీ రక్షణ మంత్రి గౌడో క్రిసెట్టోతో రోమ్లో సమావేశం కానున్నారు. ఇటలీ ప్రధాన మంత్రి మార్చి 2023లోభారత్ పర్యటనకు వచ్చినప్పుడు భారత్, ఇటలీల మధ్య సంబంధాలు వ్యూహాత్మక భాగస్వామ్యంగా ఎదిగాయి.
రెండవ& అంతిమ దశలో శ్రీ రాజ్నాథ్ సింగ్ ఫ్రాన్స్ సాయుధ దళాల మంత్రి సెబాస్టియన్ లెకోమూతో కలిసి పారిస్లో 5వ వార్షిక రక్షణ చర్చను నిర్వహించనున్నారు. భారత్, ఫ్రాన్స్లు ఇటీవలే తమ వ్యూహాత్మక భాగస్వామ్య వేడుక జరుపుకున్నారు. ప్రముఖమైన పారిశ్రామిక సహకారం సహా ఇరు దేశాలు లోతైన, విస్త్రతమైన రక్షణ సంబంధాలను కలిగి ఉన్నాయి.
రోమ్లోనూ, పారిస్లోనూ రక్షణ మంత్రి రక్షణ పరిశ్రమ సిఇఓలతోనూ, సీనియర్ ప్రతినిధులతోనూ పారిశ్రామిక సహకారానికి గల సంభావ్య అవకాశాలపై చర్చించనున్నారు.
హోం మంత్రిత్వ శాఖ
పూరి జగన్నాథ రథయాత్ర సందర్భంగా ప్రజలకు శుభాకాంక్షలు తెలిపిన కేంద్ర హోంమంత్రి శ్రీ అమిత్ షా
జగన్నాథ రథయాత్ర పవిత్ర సమయాన ప్రజలందరికీ హార్దిక శుభాకాంక్షలు: అమిత్ షా
మంచి ఆరోగ్యం, ఆనందం, సంక్షేమం కోసం అందరికీ జగన్నాథుడి ఆశీస్సులు లభించాలి: అమిత్ షా
జగన్నాథుడు ప్రజలందరిపై కరుణ కురిపించాలి, దేశానికి కరోనా నుంచి త్వరగా విముక్తి ప్రసాదించాలి. జై జగన్నాథ్: అమిత్ షా
పూరి జగన్నాథ రథయాత్ర సందర్భంగా... కేంద్ర హోంమంత్రి శ్రీ అమిత్ షా ప్రజలకు శుభాకాంక్షలు తెలుపుతూ ట్వీట్ చేశారు. "జగన్నాథ రథయాత్ర పవిత్ర సమయం సందర్భంగా ప్రజలందరికి హార్దిక శుభాకాంక్షలు. చక్కటి ఆరోగ్యం, సంతోషం, సంక్షేమం కోసం ప్రజలందరికీ జగన్నాథుడి ఆశీస్సులు లభించాలి. జగన్నాథుడి కరుణాధార ప్రజలందరిపై కురవాలి, దేశానికి కరోనా మహమ్మారి నుంచి త్వరగా విముక్తి ప్రసాదించాలి. జై జగన్నాథ్" అంటూ అమిత్ షా ట్వీట్ చేశారు.
రథయాత్ర నిర్వహించుకోవచ్చని సుప్రీంకోర్టు అనుమతించడాన్ని అమిత్ షా స్వాగతిస్తూ నిన్న  కూడా ట్వీట్ చేశారు. కోర్టు తీర్పుతో యావత్ దేశం సంతోషం వ్యక్తం చేసిందన్నారు. ప్రధానమంత్రి శ్రీ నరేంద్ర మోదీ భక్తుల మనోభావాలను అర్థం చేసుకోవడమేగాక, మన కర్మభూమి సంప్రదాయాలను కొనసాగించేలా సంప్రదింపులు జరిపినందుకు తనతోపాటు, దేశవ్యాప్తంగా ఉన్న కోట్లాది భక్తులందరినీ సంతోషంలో ముంచెత్తిందని ఆ ట్వీట్లో పేర్కొన్నారు.
Amit Shah✔@AmitShah
I extend my warm greetings to all, on the auspicious occasion of Rath Yatra. May Maha Prabhu Jagannath bless everyone with good heath, joy and prosperity.
Jai Jagannath!
34.8K
7:00 AM - Jun 23, 2020
Twitter Ads info and privacy
4,728 people are talking about this
నౌకారవాణా మంత్రిత్వ శాఖ
క్రూయిజ్ షిప్ల కోసం పోర్ట్ టారిఫ్ రేట్లను 60% నుండి 70% వరకు తగ్గించిన షిప్పింగ్ మంత్రిత్వ శాఖ
కోవిడ్-19 మహమ్మారి వలన కలిగే ప్రతికూల ఆర్థిక ప్రభావాల నుండి దూరం చేసి క్రూయిజ్ పరిశ్రమ, దేశీయ క్రూయిజ్ పర్యాటకానికి ఈ నిర్ణయం ఊతం ఇస్తుంది: శ్రీ మాండవియా
షిప్పింగ్ మంత్రిత్వ శాఖ క్రూజ్ నౌకలకు సుంకం రేట్లను హేతుబద్ధం చేసింది. రేటు సడలింపు నికర ప్రభావం 60% నుండి 70% వరకు ఉన్న పోర్ట్ ఛార్జీలను వెంటనే తగ్గించడం, ఇది భారతదేశంలోని క్రూయిజ్ పరిశ్రమకు గణనీయమైన ఉపశమనం ఇస్తుంది, కోవిడ్-19 మహమ్మారిలో ఆర్థిక వ్యవస్థకు మద్దతు ఇచ్చే ప్రభుత్వ విధానానికి అనుగుణంగా ఈ నిర్ణయం తీసుకున్నారు.
క్రూయిజ్ నౌకల కోసం హేతుబద్ధమైన సుంకం రేట్లు క్రింది విధంగా ఉన్నాయి:
1. ప్రస్తుత రేటు 0.35 డాలర్ల కు బదులుగా క్రూయిజ్ షిప్కు జిఆర్టి  కు .0 0.085 డాలర్ల చొప్పున పోర్ట్ ఛార్జీలు వసూలు చేస్తారు, మొదటి 12 గంటలు నిలపడానికి , ప్రయాణీకులకు $ 5  చొప్పున ఛార్జ్ ఉంటుంది. పోర్టులు బెర్త్ కిరాయి, పోర్ట్ బకాయిలు, పైలటేజ్, ప్రయాణీకుల రుసుము వంటి ఇతర రేటును వసూలు చేయవు.
2. 12 గంటలు దాటిన కాలానికి, క్రూయిజ్ షిప్లపై స్థిర ఛార్జీలు ఎస్ఓఆర్  ప్రకారం చెల్లించాల్సిన బెర్త్ హైర్ ఛార్జీలకు సమానం. రేట్లు ఉంటాయి. .
3. ఇంకా, క్రూయిజ్ షిప్పుల తయారీ
ఏ. 10% రిబేటు పొందడానికి సంవత్సరానికి 1-50 కాల్స్.
బి. 20% రిబేటు పొందడానికి సంవత్సరానికి 51-100 కాల్స్.
(సి. 30% రిబేటు పొందడానికి సంవత్సరానికి 100 కాల్స్ పైగా
పైన పేర్కొన్న హేతుబద్ధీకరించిన సుంకం ఒక సంవత్సరం కాలానికి వెంటనే అమలులోకి వస్తుంది. కోవిడ్ -19 మహమ్మారి, సరైన విధాన వాతావరణం, వృద్ధికి మౌలిక సదుపాయాల కారణంగా చాలా ప్రతికూలంగా ప్రభావితమైన క్రూయిజ్ షిప్పింగ్ వ్యాపారానికి మద్దతునిచ్చే దృష్టితో ఈ నిర్ణయం తీసుకోవడం జరిగింది. 2014 నుండి షిప్పింగ్ మంత్రిత్వ శాఖ విధాన మద్దతు కారణంగా, భారతదేశంలో క్రూయిస్ షిప్స్ చేసిన కాల్ సంఖ్య 2015-16లో 128 నుండి 2019-20లో 593 కు పెరిగింది. కేంద్ర షిప్పింగ్ సహాయ మంత్రి  శ్రీ మన్సుఖ్ మాండవియా మాట్లాడుతూ షిప్పింగ్ మంత్రిత్వ శాఖ చేస్తున్న ప్రయత్నాల ఫలితమే ఈ నిర్ణయం అని అన్నారు. సముద్రం, నది క్రూయిజ్ల కోసం భారతదేశాన్ని ప్రపంచ క్రూయిజ్ మార్కెట్ మ్యాప్లో ఉంచడం ద్వారా ప్రధానమంత్రి శ్రీ నరేంద్ర మోడీ దార్శనికత సాక్షాత్కరిస్తుందని అన్నారు. కోవిడ్-19 మహమ్మారి ప్రతికూల ఆర్థిక ప్రభావాల కారణంగా భారతదేశంలో క్రూయిజ్ టూరిజంకు ఇది పెద్ద మద్దతుగా ఉంటుంది. ఇది భారతదేశ క్రూయిజ్ టూరిజం రంగంలో భారీ మొత్తంలో విదేశీ మారకద్రవ్యం సంపాదించడానికి, ప్రత్యక్ష మరియు పరోక్ష సముద్రతీర ఉపాధిని కల్పించే అవకాశాన్ని కల్పిస్తుంది ” అని మంత్రి తెలిపారు.
ఆర్థిక మంత్రిత్వ శాఖ
ముంబై, ఇతర ప్రాంతాలలో ఆదాయపు పన్ను శాఖ సోదాలు
ఆదాయపు పన్ను శాఖ ముంబైలోని ఒక ప్రముఖ నటుడికి చెందిన వివిధ ప్రాంగణాలలో సోదాలు, స్వాధీన పరుచుకునే ఆపరేషన్ నిర్వహించింది. అలాగే మౌలిక సదుపాయాలకు సంబంధించిన లక్నో ఆధారిత పరిశ్రమల గ్రూపుపై కూడా సోదాలు జరిగాయి. ముంబై, లక్నో, కాన్పూర్, జైపూర్, ఢిల్లీ మరియు గుర్గావ్లలో మొత్తం 28 ప్రాంగణాలలో సోదాలు చేశారు.
నటుడు, అతని సహచరుల ప్రాంగణంలో శోధన సమయంలో, పన్ను ఎగవేతకు సంబంధించిన నేరారోపణలు కనుగొనడం జరిగింది. నటుడు అనుసరించే పద్దతిలో అనేక బోగస్ సంస్థల నుండి తన లెక్కలేని ఆదాయాన్ని బోగస్ అసురక్షిత రుణాల రూపంలో అందించడం జరిగింది. ఇప్పటివరకు జరిపిన సోదాల్లో ఇలాంటి ఇరవై ఎంట్రీలను ఉపయోగించినట్లు వెల్లడైంది, ప్రొవైడర్లను ప్రశ్నిస్తే బోగస్ వసతి ఎంట్రీలను ఇచ్చినట్లు వెల్లడించారు. నగదుకు బదులుగా చెక్కులు జారీ చేసినట్లు వారు అంగీకరించారు. పన్ను ఎగవేత కోసం ఖాతాల పుస్తకాలలో ప్రొఫెషనల్ రసీదులు రుణాలుగా మభ్యపెట్టిన సందర్భాలు ఉన్నాయి. ఈ బోగస్ రుణాలు పెట్టుబడులు పెట్టడానికి, ఆస్తులను సంపాదించడానికి ఉపయోగించబడ్డాయని కూడా వెల్లడైంది. ఇప్పటివరకు వెలికితీసిన పన్ను ఎగవేత మొత్తం రూ. 20 కోట్లు.
21 జూలై, 2020 న నటుడు స్థాపించిన ఛారిటీ ఫౌండేషన్ 01.04.2021 నుండి ఇప్పటి వరకు 18.94 కోట్ల రూపాయల విరాళాలను సేకరించింది, అందులో దాదాపు రూ. 1.9 కోట్లు వివిధ సహాయక పనులకు మరియు మిగిలిన రూ. 17 కోట్లు ఫౌండేషన్ బ్యాంక్ ఖాతాలో ఇప్పటి వరకు నిరుపయోగంగా ఉన్నట్లు కనుగొనబడింది. ఎఫ్సిఆర్ఏ నిబంధనలను ఉల్లంఘించి క్రౌడ్ ఫండింగ్ ప్లాట్ఫామ్లో విదేశీ దాతల నుండి రూ. 2.1 కోట్లను ఛారిటీ ఫౌండేషన్ సేకరించింది.
లక్నోలోని ఒక ఇన్ఫ్రాస్ట్రక్చర్ గ్రూప్ వివిధ ప్రాంగణాలలో ఏకకాలంలో నిర్వహించిన సెర్చ్ ఆపరేషన్లలో, నటుడు జాయింట్ వెంచర్ రియల్ ఎస్టేట్ ప్రాజెక్ట్లో ప్రవేశించి, గణనీయమైన నిధులను పెట్టుబడి పెట్టారు, ఫలితంగా పుస్తక ఖాతాల్లో పన్ను ఎగవేత మరియు అక్రమాలకు సంబంధించిన నేరపూరిత సాక్ష్యాలు లభించాయి. పేర్కొన్న గ్రూప్ సబ్ కాంట్రాక్టింగ్ ఖర్చుల బోగస్ బిల్లింగ్ తో నిధులను మళ్లించింది. ఇప్పటివరకు దొరికిన అటువంటి బోగస్ ఒప్పందాల ఆధారాలు రూ. 65 కోట్లుగా తేలాయి. ఇంకా, ఆ ఇన్ఫ్రాస్ట్రక్చర్ గ్రూప్/కంపెనీ సందేహాస్పద లావాదేవీ రూ.175 కోట్లను జైపూర్లో ఉన్న ఒక ఇన్ఫ్రాస్ట్రక్చర్ కంపెనీతో జరిపింది. పూర్తి స్థాయిలో పన్ను ఎగవేతను బయటపెట్టడానికి తదుపరి సోదాలు జరుగుతున్నాయి. ఈ సోదాల సమయంలో రూ .1.8 కోట్ల నగదు స్వాధీనం చేసుకున్నారు మరియు 11 లాకర్లపై ఆంక్షలు విధించారు.
(Visitor Counter : 153
పెట్రోలియం- సహజ వాయువుల మంత్రిత్వ శాఖ
ఢిల్లీలోని ఎర్రకోటలో గృహనిర్మాణ & పట్టణవ్యవహారాలు, పెట్రోలియం& సహజవాయువు మంత్రిత్వ శాఖ ఆధ్వర్యంలో అంతర్జాతీయ యోగా దినోత్సవ వేడుకలు
పన్నెండు వేలమందికి పైగా ఔత్సాహిక యోగ సాధకులతో పాటుగా కార్యక్రమంలో పాలుపంచుకున్న శ్రీ హర్దీప్ ఎస్. పురీ
ప్రధానమంత్రి శ్రీ నరేంద్ర మోడీ నాయకత్వంలో భారత ప్రభుత్వం మంగళవారం మానవాళి కోసం యోగా అన్న ఇతివృత్తంతో అంతర్జాతీయ యోగా దినోత్సవం 2022ను జరుపుకుంది. కేంద్ర గృహనిర్మాణ & పట్టణ వ్యవహరాలు, పెట్రోలియం& సహజవాయువుల శాఖ మంత్రి శ్రీ హర్దీప్ ఎస్.పురీ ఢిల్లీలోని చారిత్రక ఎర్రకోట లో పన్నెండువేలమందికి పైగా ఔత్సాహికులు పాల్గొన్న సాధారణ యోగా ప్రోటోకాల్  సాధాన ద్వారా ఐడివై వేడుకకు నాయకత్వం వహించారు.
ప్రతి ఒక్కరి జీవితంలో మనసు, శరీరం, ఆత్మలకు యోగ చేసే మేలు గురించి ఈ కార్యక్రమాన్ని ఉద్దేశించి ప్రసంగిస్తూ మంత్రి పట్టి చూపారు.
ఈ ప్రాచీన భారతీయ సాధనను అంతర్జాతీయ యోగా దినోత్సవం ద్వారా గుర్తింపు పొందిన వేడుకగా మార్చినందుకు జాతి ప్రధానమంత్రికి కృతజ్ఞతతో ఉందని శ్రీ పురీ అన్నారు. యోగ అన్నది 5000 ఏళ్ళ నాటి భారతీయ సంప్రదాయమని ఆయన చెప్పారు. అది ఇప్పుడు ప్రపంచవ్యాప్తంగా ప్రాచుర్యాన్ని పొందిందని, నేడు ప్రపంచంలో అసంఖ్యాక ప్రజలు యోగా కార్యక్రమాల్లో పాలుపంచుకుంటున్నారని పేర్కొన్నారు. యోగ అన్నది కేవలం శరీరానికి, మనసుకు మంచి చేయడం మాత్రమే కాదని, దాని స్వస్థత సామర్ధ్యాలకు కూడా పెట్టిందని పేరని చెప్పారు. సాధారణ శ్రేయస్సు, ఆరోగ్యంతో పాటుగా యోగ ఆధ్యాత్మిక జాగృతికి కూడా తోడ్పడుతుందని వివరించారు. ఈ ఏడాది ఆజాదీ కా అమృత్ మహోత్సవ్ సంవత్సరం అయినందున ఈ వేడుకలను భారీ స్తాయిలో నిర్వహిస్తున్నారని, ముఖ్యంగా 75 ప్రతిష్ఠాత్మక ప్రదేశాలలో జరుపుతున్నారని అన్నారు. దేశ రాజధానిలోని చారిత్రిక ఎర్రకోటలో జరుగుతున్న ఈ వేడుకలలో తాను భాగం కావడాన్ని గౌరవంగా భావిస్తున్నానని చెప్పారు.
ఢిల్లీలోని ఎర్రకోటలో నేడు జరిగిన కార్యక్రమంలో గృహ నిర్మాణ& పట్టణ వ్యవహారాలు, పెట్రోలియం& సహజవాయువు మంత్రిత్వ శాఖల అధికారులతో పాటుగా, పతంజలి యోగపీఠ్కు నుంచి పెద్ద సంఖ్యలో ప్రతినిధులు పేర్కొన్నారు. మంత్రితో పాటుగా వేదికపై పతంజలి యోగ్పీఠ్ నుంచి ఆచార్య బాల్ క్రిషన్ ఆసీనులయ్యారు. దాదాపుగా 12,000 మంది ఔత్సాహిక యోగ సాధకులు ఈ కార్యక్రమంలో పాలు పంచుకున్నారు.
ఆర్థిక మంత్రిత్వ శాఖ
మేఘాలయాలో విద్యుత్ సరఫరా వ్యవస్థ పటిష్టతకు
132.8 మిలియన్ అమెరికా డాలర్ల రుణంపై భారతదేశం, ఆసియా అభివృద్ధి బ్యాంకు సంతకాలు
ఈశాన్య భారతదేశంలో ఉన్న మేఘాలయ రాష్ట్రంలో విద్యుత్ పంపిణి వ్యవస్థ ఆధునీకరణకు, గృహాలు, పరిశ్రమలు, వ్యాపార సంస్థలకు మరింత మెరుగ్గా విద్యుత్ ను సరఫరా చేయడానికి ఆసియా అభివృద్ధి బ్యాంకు  భారతదేశం 132.8 మిలియన్ అమెరికా డాలర్ల రుణ ఒప్పందంపై సంతకాలు చేసింది. మేఘాలయా విద్యుత్ సరఫరా మెరుగుదల ప్రాజెక్ట్ రుణ ఒప్పందంపై భారతదేశం తరపున కేంద్ర ఆర్ధిక శాఖలోని ఆర్ధిక వ్యవహారాల శాఖ అదనపు కార్యదర్శి  డాక్టర్ సి.ఎస్. మోహాపాత్ర . ఎడిబి తరపున బ్యాంకి భారతదేశ రెసిడెంట్ మిషన్ శ్రీ. తాకేవో కొనిషి సంతకాలు చేశారు.
సంతకాల అనంతరం మాట్లాడిన శ్రీ మోహాపాత్ర ' ప్రతి ఒక్కరికి 24 x 7 విధ్యుత్' సరఫరా చేయడానికి రాష్ట్ర ప్రభుత్వం తీసుకుంటున్న చర్యలను విజయవంతం చేయడానికి ఈ పదకం దోహదపడుతుందని అన్నారు. వ్యవస్థను పటిష్టం చేయడం ద్వారా సాంకేతిక, వాణిజ్య సరఫరా నష్టాలను తగ్గించడానికి వీలవుతుందని అన్నారు.
' ప్రతికూల వాతావరణ పరిస్థితులను తట్టుకుని పనిచేసే ఆధునిక సాంకేతిక వ్యవస్థ , స్మార్ట్ మీటర్లనుఏర్పాటుచేయడం, ఆన్ లైన్ లో బిల్లులను జారీ చేసి వాటిని వసూలు చేయడానికి కేంద్రాలను నెలకొల్పడం వల్ల రాష్ట్రంలో విద్యుత్ పంపిణి ఆర్ధిక పరిస్థితి మెరుగుపడతాయి' అని కొనిషి వివరించారు.
మేఘాలయ రాష్ట్రం 100 శాతం విద్యుతీకరణ సాధించినప్పటికీ రాష్ట్రంలోని మారుమూల గ్రామీణ ప్రాంతాలలో సరఫరా వ్యవస్థలో లోపాల వల్ల తరచు విద్యుత్ సరఫరాకి అంతరాయం కలుగుతోంది. దీనివల్ల సరాసరి సాంకేతిక ఆర్ధిక నష్టాలు పెరుగుతున్నాయి. ఎలాంటి అంతరాయం లేకుండా నాణ్యమైన విధ్యుత్ ను ప్రతి ఒక్కరికి అందుబాటులో ఉండేలా సరఫరా వ్యవస్థను మెరుగుపరచాలని కేంద్రప్రభుత్వం, రాష్ట్ర ప్రభుత్వం సంయుక్తంగా పథకాన్ని అమలు చేయాలని నిర్ణయించాయి.
ఈ పథకంలో భాగంగా కొత్తగా 23 సబ్ స్టేషన్ లను నిర్మించి, పనిచేస్తున్న 45 సబ్ స్టేషన్ లలో కంట్రోల్ రూమ్ పరికరాలు, రక్షణ వ్యవస్థలను నెలకొల్పుతారు. రాష్ట్రంలో ఉన్న ఆరు సర్కిళ్ల లలో మూడు సర్కిళ్లలో 2,214 కిలోమీటర్ల పొడవునా డిస్ట్రిబ్యూషన్ లైన్లను నిర్మిస్తారు. స్మార్ట్ మీటర్లను అమర్చడం వల్ల 180,000 కుటుంబాలకు ప్రయోజనం కలుగుతుందని అంచనా వేస్తున్నారు.
రుణంతో పాటు పేదరికాన్ని తగ్గించడానికి ఎడిబిలో ఉన్న జపాన్ నిధుల నుంచి రెండు మిలియన్ అమెరికా డాలర్లను అదనంగా అందించాలని ప్రతిపాదించడం జరిగింది. ఈ నిధులను మూడు గ్రామాలు, మూడు పాఠశాలల్లో మహిళలు, సామాజికంగా వెనుకబడి ఉన్న వర్గాలకు అదనపు ఆదాయాన్ని సమకూర్చే కార్యక్రమాలను అమలు చేసి, మినీ గ్రిడ్లను నెలకొల్పడానికి ఉపయోగిస్తారు.
ఈ ప్రాజెక్టు వల్ల పంపిణి మరియు ఆర్ధిక వ్యవహారాలపై దృష్టి సారించి పంపిణీ వ్యవస్థను పటిష్టం చేయడానికి మేఘాలయ పవర్ డిస్ట్రిబ్యూషన్ కార్పొరేషన్ అవకాశం కలుగుతుంది.
1966లో ఏర్పాటైన ఎడిబిలో ఆసియా పసిఫిక్ ప్రాంతాలకు చెందిన 68 మంది సభ్యులు ఉన్నారు. పేదరిక నిర్మూలన కోసం కృషి చేస్తున్న ఎడిబి సుస్థిర సత్వర అధివృధికి దోహదపడే పథకాల అమలుకు సహాయ సహకారాలను అందిస్తున్నది.
భారత ఎన్నికల సంఘం
కర్ణాటక లెజిస్లేటివ్ కౌన్సిల్కు ఎమ్మెల్యే కోటా లో సభ్యుల ద్వైవార్షిక ఎన్నికలు
శాసన సభ్యులు  ఎన్నుకున్న 7గురు కర్ణాటక శాసనమండలి సభ్యుల పదవీ కాలం జూన్ 14వ తేదీన ముగుస్తోంది. వారి వివరాలు.
|క్రమ సంఖ్య
||
|
సభ్యుడి పేరు
|
|
పదవీకాలం ముగిసే తేదీ
|
|
1.
|
|
లక్ష్మణ్ సంగప్ప సవాడి
|
|
14.06.2022
|
|
2.
|
|
రామప్ప తిమ్మాపూర్
|
|
3.
|
|
అల్లూరి వీరభద్రప్ప
|
|
4.
|
|
హెచ్.ఎం.రమేశ గౌడ
|
|
5.
|
|
వీణ అచ్చయ్య
|
|
6.
|
|
నారాయణ స్వామి కే.వి
|
|
7.
|
|
లహార్ సింగ్ సిరోయ
2. కర్ణాటక లెజిస్లేటివ్ కౌన్సిల్కు ఈ క్రింది కార్యక్రమానికి అనుగుణంగా శాసన సభ సభ్యులచే ఎన్నుకోబడే ఈ ద్వైవార్షిక ఎన్నికలను నిర్వహించాలని కమిషన్ నిర్ణయించింది:-
|
|
క్రమ సంఖ్య
|
|
కార్యక్రమం
|
|
తేదీ
|
|
-
|
|
నోటిఫికేషన్ జారీ
|
|
17 మే, 2022 
|
|
-
|
|
నామినేషన్ల దాఖలుకు చివరి తేదీ
|
|
24 మే, 2022 
|
|
-
|
|
నామినేషన్ల పరిశీలన
|
|
25 మే, 2022 
|
|
-
|
|
నామినేషన్ల ఉపసంహరణకు చివరి తేదీ
|
|
27 మే, 2022 
|
|
-
|
|
పోలింగ్ తేదీ
|
|
03 జూన్, 2022 
|
|
-
|
|
పోలింగ్ సమయం
|
|
ఉదయం 09:00 - సాయంత్రం 04:00
|
|
-
|
|
ఓట్ల లెక్కింపు
|
|
03 జూన్, 2022  05:00 గంటలకు
|
|
-
|
|
ఎన్నికలు పూర్తి కావలసిన చివరి తేదీ
|
|
07 జూన్, 2022 
3. 02.05.2022 తేదీ నాటి ప్రెస్ నోట్లోని 06వ పేరాలో ఉన్న విధంగా అందరు వ్యక్తులు మొత్తం ఎన్నికల ప్రక్రియలో వర్తించే చోట ఈసిఐ జారీ చేసిన కోవిడ్-19 విస్తృత మార్గదర్శకాలు https://eci.gov.in/files/file/14151-schedule-for-bye-election-in-3-assembly-constituencies-of-odisha-kerala-and-uttarakhand%E2%80%93-reg/ లింక్లో అందుబాటులో ఉన్నాయి.
4. ఎన్నికల నిర్వహణకు ఏర్పాట్లు చేస్తున్నప్పుడు, కోవిడ్-19 నియంత్రణ చర్యలకు సంబంధించి ఇప్పటికే ఉన్న సూచనలను పాటించేలా చూడడానికి రాష్ట్రం నుండి సీనియర్ అధికారిని నియమించాలని కర్ణాటక ప్రధాన కార్యదర్శిని ఆదేశించడం జరిగింది.
వ్యవసాయ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో ఎంఎస్పీ ఆపరేషన్లు
ప్రస్తుతం కొనసాగుతున్న ఖరీఫ్ మార్కెటింగ్ సీజన్  2020-21లో ఎంఎస్పి పథకాల ప్రకారం రైతుల నుండి ఎంఎస్పి వద్ద ఖరీఫ్ 2020-21 పంటలను ప్రభుత్వం సేకరిస్తోంది.
(ఖరీఫ్ 2020-21లో వరి సేకరణ సజావుగా కొనసాగుతోంది. పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్మూ & కాశ్మీర్, కేరళ, గుజరాత్, ఆంధ్రప్రదేశ్, ఛత్తీస్గఢ్, మహారాష్ట్ర, బీహార్, జార్ఖండ్, అస్సాం, కర్ణాటక, పశ్చిమ బెంగాల్ రాష్ట్రాలు 11.01.2021 వరకు 541.11 ఎల్ఎమ్టిల వరిని కొనుగోలు చేశాయి. ఇది గత ఏడాది 429.20 ఎల్ఎమ్టి కొనుగోలుతో పోలిస్తే 26.07% పెరుగుదల. మొత్తం 541.11 ఎల్ఎమ్టి కొనుగోలులో పంజాబ్ ఒక్కటే 202.77 ఎల్ఎమ్టిని అందించింది. ఇది మొత్తం సేకరణలో 37.47%.
సుమారు 72.46 లక్షల మంది రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి లబ్ధి పొందారు.వారికి చెల్లించి ఎంఎస్పి విలువ రూ. 102161.76 కోట్లు.
ఇంకా రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ రాష్ట్రాల కోసం ఖరీఫ్ మార్కెటింగ్ సీజన్ 2020 యొక్క 51.66 ఎల్ఎంటి పల్స్ మరియు ఆయిల్ సీడ్స్ కొనుగోలుకు అనుమతి లభించింది. అలాగే ధర మద్దతు పథకం  కింద ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.23 ఎల్ఎమ్టి కొప్రా  కొనుగోలుకు అనుమతి ఇవ్వబడింది. అలాగే, గుజరాత్ మరియు తమిళనాడు రాష్ట్రాలకు రబీ మార్కెటింగ్ సీజన్ 2020-2021 యొక్క 2.50 ఎల్ఎంటి పల్స్ మరియు ఆయిల్ సీడ్స్ కొనుగోలుకు అనుమతి ఇవ్వబడింది. ఇతర రాష్ట్రాలు /కేంద్రపాలిత ప్రాంతాల కొరకు పప్పుధాన్యాలు, నూనెగింజలు మరియు కొప్రాలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది. రైతులు, సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సంబంధిత రాష్ట్రాలు / యూటిలలో నోటిఫైడ్ హార్వెస్టింగ్ కాలంలో మార్కెట్ రేటు ఎంఎస్పి కంటే తక్కువగా ఉంటే ఆ పంటల యొక్క ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ నుండి నేరుగా పొందవచ్చు.
11.01.2021 వరకు, ప్రభుత్వం తన నోడల్ ఏజెన్సీల ద్వారా రూ .1543.27 కోట్ల విలువగల 288457.68 మెట్రిక్ టన్నుల పెసర,మినప, వేరుశనగ పాడ్లు మరియు సోయాబీన్లను ఎంఎస్పి విలువవద్ద కొనుగోలు చేసింది. తద్వారా తమిళనాడు, మహారాష్ట్ర, గుజరాత్, హర్యానా మరియు రాజస్థాన్లలోని 153439 మంది రైతులకు లబ్ది చేకూరింది.
అదేవిధంగా, రూ .52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొప్రా  కర్ణాటక, తమిళనాడులలోని 3961 మంది రైతులకు 11.01.2021 వరకు లబ్ధి చేకూర్చింది. కోప్రా మరియు మినపప్పుకు సంబంధించి ప్రధాన ఉత్పత్తి చేసే చాలా రాష్ట్రాల్లో రేట్లు ఎంఎస్పీ కంటే ఎక్కువగా ఉన్నాయి. ఖరీఫ్ పప్పుధాన్యాలు మరియు నూనెగింజలకు సంబంధించి రాక ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణ ప్రారంభించడానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పి ఆధ్వర్యంలో సీడ్ కాటన్  సేకరణ కార్యకలాపాలు సజావుగా జరుగుతున్నాయి. 11.01.2021 వరకు రూ .24399.63 కోట్ల విలువైన 8341536 పత్తి బేళ్ల కొనుగోళ్ల ద్వారా 1617979 మంది రైతులు లబ్ధి పొందారు.
అంతరిక్ష విభాగం
చంద్రునిపై భూ వాతావరణ ప్రభావాన్ని సూచిస్తున్న చంద్రయాన్-1 చిత్రాలు
చంద్రుడి ధృవాల వద్ద తుప్పు ఏర్పడుతున్నట్లు చంద్రయాన్-1 పంపిన చిత్రాల ద్వారా తెలుస్తోందని అంతరిక్ష శాఖ మంత్రి  డా.జితేంద్ర సింగ్ వెల్లడించారు. చంద్రుడిపై ఇనుము పుష్కలంగా ఉన్న రాళ్లు ఉన్నట్లు మనకు తెలిసినా, నీరు, ఆక్సిజన్ ఉనికి గురించి ఇప్పటివరకు తెలీదని అన్నారు. ఇనుమును తుప్పు పట్టించడానికి నీరు, ఆక్సిజన్ అవసరమైన అంశాలని వెల్లడించారు.
భూ వాతావరణం చంద్రుడికి సాయం చేస్తోందని, అంటే భూ వాతావరణం చంద్రుడిని రక్షించగలదని చంద్రయాన్-1 చిత్రాల ద్వారా అర్ధమవుతోందని "నేషనల్ ఏరోనాటిక్స్ అండ్ స్పేస్ అడ్మినిస్ట్రేషన్"  శాస్త్రవేత్తలు వెల్లడించారు. అంటే, చంద్రుని ధృవాలపై నీరుందని చంద్రయాన్-1 పంపిన సమాచారం సూచిస్తోంది. ఇలాంటి సమాచారం కోసమే శాస్త్రవేత్తలు ఎన్నో ఏళ్లుగా ప్రయత్నిస్తున్నారు.
చంద్రయాన్-3 ప్రయోగాన్ని 2021 ప్రారంభంలో చేపట్టవచ్చని డా.జితేంద్ర సింగ్ చెప్పారు. చంద్రయాన్-2 తరహాలోనే చంద్రయాన్-3లో ల్యాండర్, రోవర్ ఉంటాయని, ఆర్బిటర్ మాత్రం ఉండదని వెల్లడించారు.
మన దేశ మొట్టమొదటి మానవ సహిత అంతరిక్ష యాత్ర గగన్యాన్ కోసం సన్నాహాలు సాగుతున్నాయని కూడా కేంద్ర మంత్రి తెలిపారు. శిక్షణ, ఇతర ప్రక్రియలు కొనసాగుతున్నాయన్నారు.
కొవిడ్ కారణంగా గగన్యాన్ ప్రణాళికకు అవాంతరాలు ఎదురైనా, నిర్దేశిత 2022 నాటికి ప్రయోగం చేపట్టేందుకు ప్రయత్నాలు చేస్తున్నట్లు డా.జితేంద్ర సింగ్ స్పష్టం చేశారు.